14. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 945 της 27 Μαΐου 1958/15 Ιουν.  1963 (ΦΕΚ Α΄ 94). Περί τοποθετήσεως τεχνικών συμβούλων παρά τοις Υπουργείοις. Λαβόν υπ’ όψιν την υφισταμένην ανάγκην πληρεστέρας και εξ απόψεως τεχνικής μελέτης αναφυομένων ζητημάτων θεμελιώδους σημασίας και τελούντων εν συναρτήσει προς τας προκυπτούσας νέας συνθήκας ως εκ της διαμορφώσεως των οικονομικών και τεχνικών δεδομένων, μετ’ εισήγησιν του Προέδρου αυτού και των Υπουργών Συντονισμού, Προεδρίας Κυβερνήσεως, Οικονομικών, Εμπορίου και Βιομηχανίας, αποφασίζει: Ι.Εις έκαστον Υπουργείον δύναται δια κοινής αποφάσεως του Προέδρου της Κυβερνήσεως και του αρμοδίου Υπουργού να τοποθετήται τεχνικός σύμβουλος.  ΙΙ.Ως τεχνικοί σύμβουλοι τοποθετούνται, δι’ αποσπάσεως, καθηγηταί ή υφηγηταί ανωτάτων  ιδρυμάτων ή ανώτατοι ή ανώτεροι κρατικοί λειτουργοί ή υπάλληλοι Τραπεζών. Ωσαύτως επιτρέπεται όπως ή άσκησις των καθηκόντων τεχνικού συμβούλου ανατίθηται εις μέλη διοικήσεων οργανισμών δημοσίου δικαίου ή τραπεζικών ή οικονομικών κοινής ωφελείας ής εις ανωτάτους υπαλλήλους Τραπεζών. Δύνανται επίσης να προσλαμβάνωνται ως τεχνικοί σύμβουλοι πρόσωπα ειδικής τεχνικής καταρτίσεως και πείρας επί ενιαυσία συμβάσει, δυναμένη  να παρατείνηται επί ίσον χρόνον. Η πρόσληψις ενεργείται δια κοινής αποφάσεως του Προέδρου της Κυβερνήσεως και του οικείου Υπουργού.  ΙΙΙ.Οι τεχνικοί σύμβουλοι υπέχουσιν εν τη ασκήσει της υπηρεσίας τας ευθύνας δημοσίου υπαλλήλου. Ούτοι λαμβάνουσιν, οι μεν κατ’ απόσπασιν αποζημίωσιν ίσην προς το ήμισυ των εκάστοτε αποδοχών Γενικού Γραμματέως Υπουργείου, οι δε επί συμβάσει και οι εις ούς ανατίθεται, η άσκησις καθηκόντων, τας αποδοχάς Γενικού Γραμματέως Υπουργείου, εκτός εάν κέκτηνται υπαλληλικήν ιδιότητα, ότε παρέχεται αυτοίς η δια τους κατ’ απόσπασιν οριζομένη αποζημίωσις. Εις άπαντας παρέχονται και τα εκάστοτε δια τους Γενικούς Γραμματείς των Υπουργείων οριζόμενα έξοδα παραστάσεως. 1.Ε.α.12-14 Υπουργικό Συμβούλιο - Οργάνωση Υπουργείων - Κυβερνητικές Επιτροπές ΙV.Οι τεχνικοί σύμβουλοι υπαγόμενοι απ’ ευθείας εις τον οικείον Υπουργόν χρησιμοποιούνται δια την επεξεργασίαν γενικών και ειδικών θεμάτων αρμοδιότητος του παρ’ ώ τελούσιν Υπουργείου, ως  και δια την ειδική εντολή του Υπουργού, εποπτείαν ωρισμένων τομέων του Υπουργείου .  V. Δια την τοποθέτησιν τεχνικών συμβούλων, κατά τας διατάξεις της παρούσης δεν απαιτείται η τήρησις διαδικαστικών τύπων ή προϋποθέσεων τυχόν προβλεπομένων υπό άλλων διατάξεων.  Εκδόσαν προς τούτο την υπ’ αριθ. 945 παρούσαν πράξιν του κυρωθησομένην νομοθετικώς. 